Улрике Дрезнер
Твоето идване

Превод от немски: Венцеслав Константинов, —

chitanka.info

твоето идване бе на късове,

които скоро се разраснаха, бе тръгване,

понеже идването, твоето, носеше

само къс от себе си, от своето

значение, това, всъщност, идване

на късове, което обаче не се разпознаваше,

не веднага, не от мен,

все пак дойде, когато ти дойде, само къс

от теб, понеже всъщност бе

къс от значението на твоето

идване, което значи, че това

накъсано на късове идване бе къс

от значението на това, че

ти дойде и пак си тръгна,

понеже значението на твоето идване

бе поначало ненакъсано, именно

това, твоето тръгване, на късове.

1995

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.